অ্যাড্রিয়েন ব্রডি

অ্যাড্রিয়েন ব্রডি (ইংরেজি: Adrien Brody; জন্ম: ১৪ই এপ্রিল, ১৯৭৩) হলেন একজন মার্কিন অভিনেতা ও প্রযোজক। তিনি রোমান পোলান্‌স্কি পরিচালিত দ্য পিয়ানিস্ট চলচ্চিত্রে অভিনয়ের মধ্য দিয়ে বিশ্বব্যাপী পরিচিত ও সমাদৃত হন এবং মাত্র ২৯ বছর বয়সে শ্রেষ্ঠ অভিনেতার জন্য একাডেমি পুরস্কার জিতে এই বিভাগে সর্বকনিষ্ঠ বিজয়ী হয়ে ওঠেন। এছাড়া তিনি একমাত্র মার্কিন অভিনেতা যিনি শ্রেষ্ঠ অভিনেতা বিভাগে সেজার পুরস্কার লাভ করেছেন। ব্রডি অভিনীত অন্যান্য সফল চলচ্চিত্রগুলো হল দ্য থিন রেড লাইন (১৯৯৮), দ্য ভিলেজ (২০০৪), কিং কং, এবং প্রিডেটরস (২০১০)। তিনি পরিচালক ওয়েস অ্যান্ডারসনের পরিচালনায় একাধিক চলচ্চিত্রে অভিনয় করেছেন, যার মধ্যে রয়েছে দ্য দার্জিলিং লিমিটেড (২০০৭), ফ্যানট্যাস্টিক মিস্টার ফক্স (২০০৯) এবং দ্য গ্র্যান্ড বুদাপেস্ট হোটেল (২০১৪)। ২০১৭ সালে তিনি বিবিসির ঐতিহাসিক নাট্যধর্মী পিকি ব্লিন্ডারস ধারাবাহিকের চতুর্থ মৌসুমে অভিনয় করেন। ব্রডি ১৯৭৩ সালের ১৪ই এপ্রিল নিউ ইয়র্কের কুইন্সের উডহ্যাভেনে জন্মগ্রহণ করেন। তার পিতা এলিয়ট ব্রডি ছিলেন একজন ইতিহাসের অধ্যাপক ও চিত্রশিল্পী এবং মাতা সিলিভিয়া প্ল্যাচি একজন চিত্রগ্রাহক। ব্রডির বাবা পোলীয় ইহুদি বংশোদ্ভূত এবং মাতা হাঙ্গেরির বুদাপেস্টে জন্মগ্রহণ করা ক্যাথলিক ধর্মাবলম্বী। তার মাতামহ ছিলেন হাঙ্গেরীয় ক্যাথলিক এবং মাতামহী ছিলেন চেক ইহুদি ধর্মাবলম্বী। ব্রডি বাল্যকাল থেকেই ইহুদি বা ক্যাথলিক কোন ধর্মের সাথেই সম্পৃক্ত ছিলেন না। শৈশবে ব্রডি শিশুদের জন্মদিনের পার্টিতে জাদু প্রদর্শন করতেন, যার নাম ছিল "দি অ্যামেজিং অ্যাড্রিয়েন"। তিনি আইএস ২২৭ লুই আর্মস্ট্রং মিডল স্কুল এবং নিউ ইয়র্কের ফিওরেলো এইচ. লাগার্দিয়া হাই স্কুল অব মিউজিক অ্যান্ড আর্ট অ্যান্ড পারফরমিং আর্টসে পড়াশুনা করেন। তার পিতামাতা তাকে খারাপ ছেলেদের সাথে মেলামেশা থেকে বিরত রাখতে অভিনয়ের ক্লাসে ভর্তি করিয়ে দেন। তিনি আপস্টেট নিউ ইয়র্কের অ্যাডিরনড্যাকসে লং লেক ক্যাম্পে গ্রীষ্মকালীন ক্যাম্পেইনে ভর্তি হন। ব্রডি স্টনি ব্রুক বিশ্ববিদ্যালয়ে কিছুদিন পড়াশুনার পর কুইন্স কলেজে চলে যান। "Adrien Brody Biography (1973–)" (ইংরেজি ভাষায়)। ফিল্ম রেফারেন্স। সংগ্রহের তারিখ ১৪ এপ্রিল ২০১৮।  Leslie Camhi (১৮ মার্চ ২০০৫)। "An Autobiography in Pictures"। দ্য জিউস ডেইলি ফরওয়ার্ড (ইংরেজি ভাষায়)। নিউ ইয়র্ক সিটি। সংগ্রহের তারিখ ১৪ এপ্রিল ২০১৮।  মেয়ারস, উইলিয়াম (২৭ জানুয়ারি ২০০৫)। "Rescuing Beauty From History's Dark Corners"। দ্য নিউ ইয়র্ক সান (ইংরেজি ভাষায়)। ২৯ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০১৮।  ফক্স, ক্লোই (১২ নভেম্বর ২০১৬)। "The prime of Adrien Brody"। দ্য গার্ডিয়ান (ইংরেজি ভাষায়)। ম্যানচেস্টার। সংগ্রহের তারিখ ১৪ এপ্রিল ২০১৮।  Waxman, Sharon (২ জানুয়ারি ২০০৩)। "A Hunger Artist; Adrien Brody Gained Gravitas by Losing Weight To Play a Holocaust Survivor in 'The Pianist'"। ওয়াশিংটন পোস্ট (ইংরেজি ভাষায়)। ২৪ জুলাই ২০১২ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০১৮।  প্ল্যাচি, সিলিভিয়া (৩১ ডিসেম্বর ২০০২)। "My Son the Oscar Contender"। দ্য ভিলেজ ভয়েস (ইংরেজি ভাষায়)। ৫ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০১৮।  "About Adrien Brody"। ইয়াহু! মুভিজ। সংগ্রহের তারিখ ১৪ এপ্রিল ২০১৮।  "Long Lake Theater Camp" (ইংরেজি ভাষায়)। লং লেক ক্যাম্প। ২১ জানুয়ারি ২০১১। ২৫ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০১৮।  উইকিমিডিয়া কমন্সে অ্যাড্রিয়েন ব্রডি সংক্রান্ত মিডিয়া রয়েছে। অলমুভিতে অ্যাড্রিয়েন ব্রডি ইন্টারনেট মুভি ডেটাবেজে অ্যাড্রিয়েন ব্রডি (ইংরেজি) টুইটারে অ্যাড্রিয়েন ব্রডি